Mardhëniet mes Presidentit dhe medias
Zëdhënësi i Shtëpisë së Bardhë zotohet të jetë i çiltër me median
Administra e re e presidentit Trump, e nisi punën duke u përplasur me shtypin. Palët mbështetën qëndrimet e tyre lidhur me pjesmarrjen në ditën e inagurimit dhe toni i ashpër i zëdhënësit të Shtëpisë së Bardhë ndërsa ofroi ato që i cilësojnë fakte alternative, u duk qartë se nuk pajtohen me konstatimet e shtypit mbi interesin që ngjalli inagurimi i presidentit Trump. Admistrata e re e presidentit Trump duket se ka krijuar një barrierë komunikimi me shtypin, të cilën u përpoq ta sheshojë dje zëdhënësi i Shtëpisë së Bardhë Sean Spicer, në daljen e dytë mediatike, këtë herë duke pranuar pyetje. Me një ton dukshëm më të qetë, Sean Spicer u tërhoq nga pozitat sulmuese dhe përcolli një tjetër frymë që ndoshta është thelbi i një mardhënie të re në të ardhmen, mes Shtëpisë së Bardhë dhe shtypit. Ndër të tjera zoti Spicer tha se administrata Trump do të thotë gjithnjë të vërtetën, një koment që vjen pas përplasjes me shtypin lidhur me shifrat e pjemarrjes dhe vëmendjes që tërhoqi inagurimi i presidenti Trump. Zoti Spicer i qëndroi pohimit se inagurimi i presidentit Trump ishte më i ndjekuri i të gjitha kohërave, përfshirë ata që e ndoqën në televizor dhe internet. Debati mbi pjesmarrjen u soll fillimisht në vëmendje nga vetë presidenti, gjatë një vizite në selinë qendrore të CIA-s një ditë pas inagurimit. , tha Presidenti Trump. Zoti Trump shfrytëzoi rastin të sulmojë shtypin. Shqetësimet lidhur me pretendimet e debatueshme të administratës u rritën të shtunën, kur këshilltarja e zotit Trump Kellyanne Conway u përpoq të shmangë kritikat gjatë emisionit “Takim me Shtypin”, në NBC. Madje dhe disa konservativë janë të alarmuar mbi rritjen e tensionit mes administratës dhe shtypit, thotë analisti politik Michael Barone. Mbështetësit e zotit Trump kanë qenë prej kohësh dyshues për shtypin, thotë analisti politik Larry Sabato. Zoti Spicer, pranoi të hënën se ka pakënaqësi mes mbështetësve të zotit Trump lidhur me mbulimin që i bëri shtypi fushatës së fundit zgjedhore. Toni më pak konfrontues i së hënës i zotit Spicer dhe zotimi i tij për të qenë i vërtetë, mund të zbusë tensionin e një mardhënie që pati një fillim të vështirë mes presidentit të 45 amerikan dhe shtypit. Por nësë është vërtet kështu kjo do të shihet në vazhdim, apo ishte thjesht një tërheqje taktike, përpara furtunës së radhës në një mardhënie që nuk ka gjetur ende ekujlibër nga Donald Trumpi kandidat tek Donald Trumpi president.